अब तक हमारी टीम ने जो सुना था, अब उसे खुद आजमाने की बारी थी. हमारी मुलाकात गांव के कुछ लोगों से हुई. बताया गया कि गंगाणी गांव में चमत्कार की वो महफिल आज भी सजेगी जिसके लिए हम मिलने पहुंचे इलाके के मशहूर बाबा चंद्राराम से. भजन की महफिल सजी थी. आसपास बाबा चंद्राराम के भक्तों की भीड़ जुटी थी. भजनों से सुर थमे तो पास के एक हनुमान मंदिर में बाबा के मंत्रों का जाप शुरु हुआ. बताया गया बाबा चंद्राराम को बालाजी यानी महाबलि हनुमान की सिद्धि हासिल है और अब से कुछ देर बाद वो जो भी चमत्कार करेंगे, सब हनुमान की महिमा होगी.